cyanic-selkie/wikianc huggingface dataset:
অ্যানালগ সায়েন্স ফিকশন অ্যান্ড ফ্যাক্ট
ক্লেটন
পত্রিকাটি লাভজনক হয়েছিল। কিন্তু মহামন্দার ফলে ক্লেটন সমস্যায় পড়লেন। সাধারণত প্রকাশকেরা মুদ্রাকরকে তিন মাসের টাকা বকেয়া দিতেন। কিন্তু ১৯৩১ সালের মে মাসে মুদ্রাস্ফীতি নিয়ন্ত্রে মার্কিন সরকার ঋণসংকোচন নীতি গ্রহণ করলে এই বকেয়া দেওয়ার ব্যাপারে দেরি হতে শুরু করল। আর্থিক সমস্যার জন্য ক্লেটন তাঁর পত্রিকাগুলি পালা করে প্রকাশ করে প্রকাশ করতে শুরু করলেন। জুন ১৯৩২ সংখ্যা থেকে তিনি এই পত্রিকাটি দ্বিমাসিক পত্রিকা হিসাবে প্রকাশ করতে থাকলেন। বকেয়া পাওয়া রয়ে গেলে কোনও কোনও মুদ্রাকর ঋণী পত্রিকাটিকে কিনে নিত। ক্লেটন তাঁর পত্রিকার ক্ষেত্রে এমন ঘটনা ঘটা আটকাতে তিনি তাঁর মুদ্রাকরকেই কিনে নেবেন বলে সিদ্ধান্ত নিলেন। কিন্তু এই সিদ্ধান্তটিই দুর্ভাগ্যজনক পদক্ষেপ বলে প্রমাণিত হল। লেনদেন সম্পূর্ণ করার মতো যথেষ্ট অর্থ ক্লেটনের হাতে ছিল না। ১৯৩২ সালের অক্টোবর মাসে জানুয়ারি ১৯৩৩ সংখ্যাটি প্রকাশের পরই তিনি অ্যাস্টাউন্ডিং স্টোরিজ প্রকাশ বন্ধ করে দেবেন বলে ঠিক করলেন। এদিকে দেখা গেল আরেকটি সংখ্যা প্রকাশের জন্য পত্রিকার সংগ্রহে যথেষ্ট গল্প ও কাগজ দুইই আছে। তাই ক্লেটন তাঁর প্রকাশনায় শেষ অ্যাস্টাউন্ডিং স্টোরিজ প্রকাশ করলেন ১৯৩৩ সালের মার্চ মাসে। এপ্রিল মাসেই তিনি দেউলিয়া ঘোষিত হলেন এবং ১০০ ডলারের বিনিময়ে নিজের পত্রিকাগুলির নাম বিক্রি করে দিলেন টি. আর. ফলের কাছে। অগস্ট মাসে ফলে সেগুলি পুনরায় বিক্রি করে দিলেন সুপ্রতিষ্ঠিত প্রকাশক সংস্থা স্ট্রিট অ্যান্ড স্মিথের কাছে।
স্ট্রিট অ্যান্ড স্মিথ
কল্পবিজ্ঞান স্ট্রিট অ্যান্ড স্মিথের কাছে নতুন কোনও বিষয় ছিল না। ইতিমধ্যে এই প্রকাশনী থেকে দু-টি পাল্প প্রকাশিত হয়েছিল, যেগুলি মাঝে মাঝে এই বর্গের রচনা প্রকাশ করত। প্রথমটির নাম ছিল দ্য শ্যাডো। ১৯৩১ সালে চালু হওয়া এই পত্রিকাটি অত্যন্ত জনপ্রিয় হয়েছিল। এই পত্রিকাটির কাটতি ছিল ৩ লক্ষেরও বেশি। অপর পত্রিকাটির নাম ছিল ডক স্যাভেজ। এই পত্রিকাটি চালু হয়েছিল ১৯৩৩ সালের মার্চ মাসে। স্ট্রিট অ্যান্ড স্মিথ এফ. অরলিন ট্রিমেইনকে অ্যাস্টাউন্ডিং স্টোরিজ পত্রিকার সম্পাদনার কাজে নিযুক্ত করেন। ট্রিমেইন ছিলেন একজন অভিজ্ঞ সম্পাদক। এর আগে তিনি ক্লেটনের সঙ্গে কাজ করেছিলেন ক্লুজ পত্রিকার সম্পাদক হিসেবে। ক্লেটন দেউলিয়া ঘোষিত হওয়ার পর পত্রিকা হস্তান্তরের শর্ত অনুসারে তিনি স্ট্রিট অ্যান্ড স্মিথে আসেন। ক্লেটন থেকে আসা ডেসমন্ড হল এই পত্রিকার সহকারী সম্পাদক নিযুক্ত হলেন। ট্রিমেইন যেহেতু ক্লজ, টপ-নচ ম্যাগাজিন ও অ্যাস্টাউন্ডিং স্টোরিজ, এই তিনটি পত্রিকারই সম্পাদক ছিলেন, সেই কারণে হলই সম্পাদনার বেশিরভাগ কাজ করতেন। তবে ট্রিমেইনের হাতেই বিষয়বস্তু নির্বাচনের চূড়ান্ত নিয়ন্ত্রণের ক্ষমতা ন্যস্ত ছিল।
নাওয়াফ আল-তেমিয়াত
নাওয়াফ আল-তেমিয়াত  (نواف التمياط, জন্ম: ২৮শে জুন, ১৯৭৬) হচ্ছেন একজন অবসরপ্রাপ্ত সৌদি আরবিয়ান ফুটবল খেলোয়াড়।
বালাশমোড়া নদী
বালাশমোড়া নদী বাংলাদেশের নেত্রকোনা জেলায় অবস্থিত একটি নদী। নদীটির দৈর্ঘ্য ১০ কিলোমিটার।
আলি করিমি
আলী কারিমি (ফার্সি: علی کریمی (জন্ম ৮ নভেম্বর ১৯৭৮) একজন ইরানি ফুটবল কোচ এবং অবসরপ্রাপ্ত খেলোয়াড়। তার পেশাদার ফুটবল ক্যারিয়ারের সময় তিনি ইরান প্রো লিগ, ইউএই প্রো লিগ, কাতার স্টারস লিগ এবং বুন্দেসলিগা - র সাথে খেলেছেন। তিনি ইরান জাতীয় দল - এর হয়ে খেলেন, যেখানে ১২৭ ম্যাচে ৩৮ - টি গোল করেন। ২০০৪ সালে তিনি চতুর্থ ইরানি খেলোয়াড় হিসেবে বছরের সেরা এশিয়ান ফুটবলার হিসেবে নির্বাচিত হন। ২০১৩-১৪ মৌসুমের শেষে তিনি অবসরের ঘোষণা দেন, এবং ১১ এপ্রিল ২০১৪ সালে তাঁর ১৮ বছরের ক্যারিয়ারের শেষ খেলাটি খেলেন।
কারিমি এর পেশাগত ক্যারিয়ার শুরু হয় ফাতেহ তেহরানের সাথে, যেখানে ১৮ বছর বয়সে ১৯৯৬ সালে প্রথম দলের হয়ে অভিষেক করেন। এরপর তিনি পেরসিপোলিস-এর সাথে তিনটি মৌসুম খেলেন, সে সময় ক্লাব দুইবার ইরানি লিগ এবং একবার হাযফি কাপ জয় করে। ২০০১ সালের জুলাইয়ে কারিমি সংযুক্ত আরব আমিরাতের প্রো লিগের ক্লাব আল-আহলি দুবাইয়ের সাথে দুই বছরের চুক্তি স্বাক্ষর করেন। আল-আহলির খেলোয়াড় থাকাবস্থায়, কারিমি দুই কাপ শিরোপা জিতেছেন, এবং ২০০৩-০৪ মৌসুমে একজন মিডফিল্ডার হিসেবে চিত্তাকর্ষক কীর্তিতে সর্বোচ্চ গোলদাতা হওয়ার গৌরব অর্জন করেন। ২০০৫ সালে ২৬ বছর বয়সে ক্লাবটি ত্যাগ করার পর কারিমি ইউরোপের বায়ার্ন মিউনিখের যাওয়ার মাধ্যমে দীর্ঘ প্রতীক্ষিত এক পদক্ষেপ গ্রহণ করেন। এই ক্লাবে ২০০৫-০৬ মৌসুমে বুন্দেসলিগা এবং ডিএফবি-পোকাল জয় করে পূর্ববর্তী সাফল্যের ধারা বজায় রাখেন। পরবর্তীকালে তিনি আবার সাবেক কোচ ফেলিক্স মাগাথ এর সাথে যোগ দেন এবং শলকে ০৪ এর হয়ে দ্বিতীয় জার্মান কাপ জেতেন। কারিমি তার ক্যারিয়ার শেষ করেন ইরানের পেরিসিপোলিস এবং ট্রাক্টর সাজি দিয়ে, এবং তার ক্যারিয়ারের চূড়ান্ত মৌসুমে হাজফি কাপ জয় করেন।
কারিমি ১৮ বছর বয়সে ১৯৯৮ সালের ১৩ অক্টোবর ১৯৯৮ ইরান জাতীয় দল - এ আন্তর্জাতিক ফুটবলে অভিষেক করেন। তিনি সর্বমোট ১২৭ ম্যাচ খেলেন, যেখানে তিনি এশিয়ান গেমস ১৯৯৮, ২০০০, ২০০৪, এবং এশিয়ান কাপ ২০০৭ এবং ফিফা বিশ্বকাপ ২০০৬ সহ পাঁচটি প্রধান টুর্নামেন্টে অংশগ্রহণ করেছেন। তিনি তাঁর অন-বল দক্ষতার, ড্রিবলিং রান এবং প্লেমেকিং ক্ষমতার কারণে বিখ্যাত, এসব কারণে তাঁকে প্রায়ই এশিয়ান ম্যারাডোনা এবং জাদুকর হিসেবে উল্লেখ করা হয়। তাঁকে এশিয়ার সর্বশ্রেষ্ঠ খেলোয়াড়দের মধ্যে একজন হিসেবে বিশ্বাস করা হয়, এবং প্রায়ই সর্বকালের সর্বশ্রেষ্ঠ ইরানি খেলোয়াড় হিসেবে তালিকাভুক্ত করা হয়।
আইবেরিয়া
আইবেরিয়া, মাদ্রিদে অবস্থিত স্পেনের পতাকাবাহী একটি এয়ারলাইন, এটি তার প্রধান কেন্দ্র মাদ্রিদ-বারাজাস এয়ারপোর্ট এবং বার্সেলোনা এল প্রাট এয়ারপোর্ট হতে আন্তর্জাতিক রুটে বিমান পরিচালনা করে থাকে । আইবেরিয়া, আইবেরিয়া আঞ্চলিক(একটি স্বতন্ত্র এয়ার ক্যারিয়ার এয়ার নস্ট্রাম দ্বারা পরিচালিত) এবং আইবেরিয়া এক্সপ্রেস এর সাথে, আইবেরিয়া গ্রুপ এর একটি অংশ ।
ইতিহাস
আইবেরিয়া এয়ার ট্রান্সপোর্ট কোম্পানি ১৯২৭ সালের ২৮ জুন তাদের যাত্রা শুরু করে । প্রথম ফ্লাইটটি পরিচালিত হয় ১৯২৭ সালের ১৪ ডিসেম্বর । এক বছরের মধ্যে কোম্পানিটি স্পেনিশ সরকারের স্পন্সরশীপ লাভ করে । ২০১০ সালের এপ্রিলে এটা নিশ্চিত হয় যে আইবেরিয়া এবং ব্রিটিশ এয়ারওয়েজ একত্রিত হতে যাচ্ছে । এদের উদ্দেশ্য ছিলো একত্রিত হওয়ার মাধ্যমে বিশ্বের তৃতীয় বৃহত্তম এয়ারলাইনে পরিণত হওয়া ।
সদর দপ্তর
কোম্পানীটির সদর দপ্তর মাদ্রিদ এর এমভি৪৯ বিজনেস পার্ক এ অবস্থিত । সদর দপ্তরটি অ্যাভেনিদা ডি আমেরিকা ও এম-৩০ হাইওয়ে এর সংযোগস্থলের সন্নিকটে অবস্থিত । ২০১৩ সালে কোম্পানীটি অর্থ এর প্রধান কার্য্যালয় তার পূর্বের অবস্থান ভেলাজকুয়েজ ক্যাম্পাস, মাদ্রিদের সালামানকা জেলা থেকে এমভি৪৯ বিজনেস পার্ক এ স্থানান্তরিত করে ।
গণ্তব্যস্থলসমূহ
আইবেরিয়া ১৭টি অভ্যন্তরীণ গণ্তব্যস্থল এবং আফ্রিকা, আমেরিকা, এশিয়া এবং ইউরোপ মহাদেশের ৩৬টি দেশের ৬১টি আন্তর্জাতিক গণ্তব্যস্থলে (২০১৫ সালের ৫ জুলাই অনুসারে) এর বিমানসমূহ পরিচালনা করে থাকে ।
কোড শেয়ার এগ্রিমেন্ট
২০১৫ সালের ডিসেম্বর অনুযায়ী নিচের এয়ারলাইনগুলোর সাথে আইবেরিয়া এয়ারলাইন্সের কোড শেয়ার চুক্তি রয়েছে-
পরিচালিত বিমানসমূহ
এয়ারবাস এ৩১৯-১০০, এয়ারবাস এ৩২০-২০০, এয়ারবাস এ৩২০নিও, এয়ারবাস এ৩২১-২০০, এয়ারবাস এ৩২১নিও, এয়ারবাস এ৩৩০-২০০, এয়ারবাস এ৩৩০-৩০০,এয়ারবাস এ৩৪০-৩০০, এয়ারবাস এ৩৪০-৬০০,এয়ারবাস এ৩৫০-৯০০ ইত্যাদি ।
কেবিন
আন্তর্জাতিক দীর্ঘ ভ্রমণের ক্ষেত্রে আইবেরিয়া এয়ারলাইন্স দুই শ্রেণির কেবিন অফার করে থাকে । এগুলো হচ্ছে যথাক্রমে বিজনেস ক্লাস ও ইকোনমি ক্লাস । ২০০৯ সালের মার্চ মাসে আইবেরিয়া ঘোষণা করে যে, ২০০৯ থেকে ২০১১ সাল নাগাদ তারা তাদের দূরপাল্লার বিমানগুলোতে নতুন নতুন ধরনের বিজনেস ক্লাস সহ সকল বিমানের ইকোনমি ক্লাসগুলো আরও উন্নত ও মানসম্মত করবে । আইবেরিয়া বর্তমানে তিন শ্রেণির বিজনেস ক্লাস সুবিধা প্রদান করে থাকে ।
বিজনেস ক্লাস
বিজনেস ক্লাস সুবিধা স্পেনের অভ্যন্তরীণ ফ্লাইট এবং ইউরোপগামী ফ্লাইটগুলোতে পাওয়া যায় ।বিজনেস ক্লাস এর যাত্রীরা চেক-ইন, সিকিউরিটি, বোর্ডিং, ব্যাগেজ এবং লাউঞ্জ একসেস ইত্যাদির ক্ষেত্রে অধিক সুবিধা পেয়ে থাকে ।
বিজনেস ক্লাব
মধ্যম দূরত্বের গণ্তব্যস্থল যেমন-মিশর গায়ানা ইসরাইল নাইজেরিয়া রাশিয়া ইত্যাদি গণ্তব্যে যাত্রার ক্ষেত্রে বিজনেস ক্লাব সুবিধাটি পাওয়া যায় ।বিজনেস ক্লাব যাত্রীদের সেবার ক্ষেত্রে আরও অধিক আরামপ্রদ কেবিন ও সিট ব্যবস্থা এবং অডিও, ভিডিও ইত্যাদি সুবিধা প্রদান করা হয়ে থাকে ।
বিজনেস প্লাস
সাধারণত আমেরিকা অথবা দক্ষিণ আফ্রিকার মত দূর পাল্লার ফ্লাইটের ক্ষেত্রে এ সুবিধা লাভ করা যায় । বিজনেস প্লাস যাত্রীদের সর্বাধুনিক সেবা প্রদান করা হয়ে থাকে ।
ভ্রমণাবস্থায় ক্যাটারিং
আইবেরিয়া এয়ারলাইন্সের যাত্রীদের জন্য প্রথম শ্রেণীর খাবার নির্বাচিত হয় গেইট গুরমেন্ট নামক এয়ারলাইন ক্যাটারিং ফার্ম এর মাধ্যমে । অত্যন্ত উন্নতমানের এবং সুস্বাদু খাবার এবং পানীয় আইবেরিয়া এয়ারলাইন্স এর বিমানে ভ্রমণ অবস্থায় পরিবেশিত হয়ে থাকে ।
ভ্রমণাবস্থায় বিনোদন
সাধারনভাবে আইবেরিয়া এয়ারলাইন্সের যাত্রীদের আনন্দদায়ক ভ্রমণের লক্ষ্যে অডিও, ভিডিও, মিউজিক, গেমস ইত্যাদি বিনোদনের ব্যবস্থা রয়েছে । এছাড়াও বিভিন্ন ধরনের ম্যাগাজিনসহ যাত্রীদের ভ্রমনটি উপভোগ্য করে তোলার লক্ষ্যে বিভিন্ন বিনোদনের ব্যবস্থা রাখা হয় । এছাড়াও বিমানগুলোতে যাত্রীদের ইন্টারনেট ব্যবহারের জন্য ওয়াই-ফাই সুবিধা চালু রয়েছে ।
ভৈরব বাজার জংশন রেলওয়ে স্টেশন
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে।  টঙ্গী-আখাউড়া লাইনের স্টেশন হিসেবে ভৈরব বাজার রেলওয়ে স্টেশন তৈরি করা হয়। পরে এই স্টেশন থেকে ময়মনসিংহ পর্যন্ত রেললাইন তৈরি করা হলে ভৈরব জংশন স্টেশনে পরিণত হয়।
পরিষেবা
ভৈরব বাজার রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
দেওয়ান ওবায়দুর রাজা চৌধুরী
প্রাথমিক জীবন
দেওয়ান ওবায়দুর রাজা চৌধুরী ১৯২১ সালে সুনামগঞ্জের বিখ্যাত জমিদার পরিবারে জন্মগ্রহণ করেন। তিনি হাসন রাজার পৌত্র। আসাম প্রাদেশিক সরকারের মন্ত্রী ও পূর্ববঙ্গ ব্যবস্থাপক পরিষদের স্পীকার মৌলভী মুনাওর আলী (১৮৮৬-১৯৫১) ছিলেন তার মামা।
তিনি ১৯৪৫ সালে শিলং এডওয়ার্ড কলেজ থেকে বিএ পাশ করেন। তার দুই ছেলে দেওয়ান মোসাদ্দেক রাজা চৌধুরী ও দেওয়ান ইমদাদ রাজা চৌধুরী।
রাজনৈতিক জীবন
দেওয়ান ওবায়দুর রাজা চৌধুরী গনতন্ত্রী দলের কর্মী হিসেবে ছাত্র রাজনীতির মধ্য দিয়ে তিনি রাজনৈতিক জীবন শুরু করেন। তিনি ১৯৬২ সালে ন্যাশনেল ডেমোক্রেটিক ফ্রন্টে যোগ দেন। তিনি ১৯৪৭ সালের পাকিস্তান আন্দোলন, সিলেটের রেফারেন্ডাম আন্দোলন, ১৯৫২ সালের বাংলা ভাষা আন্দোলন, ৬ দফা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৬৯ সালে আওয়ামীলীগে যোগদান করেন। ১৯৭০ সালে আওয়ামীলীগের প্রার্থী হিসেবে পাকিস্তানের জাতীয় পরিষদের সদস্য নির্বাচিত হন। ১৯৬৫ থেকে ১২ বছর তিনি সুনামগঞ্জ পৌরসভার চেয়ারম্যান ছিলেন।
মৃত্যু
দেওয়ান ওবায়দুর রাজা চৌধুরী ৩ ডিসেম্বর ১৯৮২ সালে মৃত্যুবরণ করেন।
তুলনামূলক ধর্মতত্ত্ব
তুলনামূলক ধর্মতত্ত্ব হলো ধর্ম নিয়ে গবেষণার বিভিন্ন শাখার অন্যতম শাখা। এটা পৃথিবীর ধর্মগুলোর বিভিন্ন আইন-কানুন ও বিধি-বিধানের তুলনামূলক আলোচনা করে। তুলনামূলক ধর্মতত্ত্ব নিয়ে আলোচনা ব্যক্তিকে বিভিন্ন ধর্মের অভ্যন্তরীণ মৌলিক দর্শন যথা নৈতিকতা, অধিবিদ্যা ও চিরমুক্তির ধারণা সম্পর্কে গভীর জ্ঞান দান করে। এটা সম্পর্কে গভীর জ্ঞান একজন মানুষকে আধ্যাত্মিকতা, ধর্ম ও বিশ্বাস সম্পর্কে গভীর জ্ঞান দান করে।
ভৌগোলিক বিভাজন
চার্লস জোশেস অ্যাডামস এর মতানুসারে, বিশ্ব ধর্মগুলোর বিভাজনের ক্ষেত্রে পৃথিবীর ভৌগোলিক বিভাজনের রয়েছে একটি লক্ষ্যণীয় ভূমিকা
ইব্রাহিমীয় বা পশ্চিম এশীয় ধর্ম
তুলনামূলক ধর্মতত্ত্বের আলোচনায় ইব্রাহিমীয়/আব্রাহামীয় ধর্ম বলতে [ইহুদি ধর্ম];[খ্রিস্টধর্ম] ও [ইসলাম ধর্ম] এই তিনটি ধর্মকে বোঝায়। উল্লিখিত তিনটি ধর্মেই ইব্রাহিম (আ:) কে তাদের জাতির পিতা মান্য করে এবং ধর্ম ও ইতিহাসের অবিচ্ছেদ্য অংশ বলে মনে করে।
ভারতীয় ধর্মসমূহ
ভারতীয় ধর্ম বলতে ভারতীয় উপমহাদেশে উদ্ভূত বিভিন্ন ধর্মকে বোঝায়। এর ভেতরে রয়েছে হিন্দুধর্ম, বৌদ্ধধর্ম, জৈনধর্ম ও শিখধর্ম।
পূর্ব এশীয় কিংবা তাওধর্ম
তাও ধর্ম মূলত পূর্ব এশিয়ার তাও মতবাদ থেকে সৃষ্ট একটি ধর্ম কিংবা ধর্ম-দর্শন। পূর্ব এশিয়ার বিস্তীর্ণ অংশে বৌদ্ধধর্ম অনেকাংশে তাওধর্মে পরিণত হয়েছে।
জব মান
জব মান (৩১ মার্চ ১৭৯৫ – ৮ অক্টোবর ১৮৭৩) পেনসিলভেনিয়া থেকে আগত মার্কিন যুক্তরাষ্ট্র প্রতিনিধি পরিষদের একজন জ্যাকসনীয় এবং গণতান্ত্রিক সদস্য ছিলেন।
জব মান পেনসিলভেনিয়ার বেথেল টাউনশিপে জন্মগ্রহণ করেন। তিনি সাধারণ স্কুল এবং বেডফোর্ড একাডেমীতে ভর্তি হন। তিনি ১৮১৬ সালে কাউন্টি কমিশনার বোর্ডের কেরানি হিসেবে দায়িত্ব পালন করেন। তিনি ১৮১৮ থেকে ১৮৩৫ সাল পর্যন্ত পেনসিলভেনিয়ার বেডফোর্ড কাউন্টির রেজিস্টার, রেকর্ডার এবং কেরানি ছিলেন।
মান চব্বিশ কংগ্রেসে জ্যাকসনীয় হিসেবে নির্বাচিত হন। তিনি ১৮৩৬ সালে ২৫তম কংগ্রেস নির্বাচনে অসফল প্রার্থী ছিলেন। তিনি আইন অধ্যয়ন করেন, ১৮৩৯ সালে বারে ভর্তি হন এবং পেনসিলভেনিয়ার বেডফোর্ডে অনুশীলন শুরু করেন। তিনি ১৮৪২ থেকে ১৮৪৮ পেনসিলভেনিয়ার রাষ্ট্রীয় কোষাধ্যক্ষ হিসেবে দায়িত্ব পালন করেন, এবং পেনসিলভেনিয়া প্রতিনিধি পরিষদের সদস্য ছিলেন।
মান ত্রিশতম এবং একত্রিশতম কংগ্রেসে ডেমোক্র্যাট হিসেবে নির্বাচিত হন। তবে তিনি ১৮৫০ সালের নির্বাচনে প্রার্থী ছিলেন না। তিনি আইন চর্চা পুনরায় শুরু করেন এবং ১৮৭৩ সালে বেডফোর্ডে মারা যান। বেডফোর্ড কবরস্থানে তাঁকে সমাহিত করা হয়।
মান চয়েস শহরটির নাম তার নামে নামকরণ করা হয়। ১৮৪৮ সালে কংগ্রেসম্যান মান, হ্যারিসন টাউনের একটি নামহীন গ্রামে ডাকঘর স্থাপন করার জন্য চাপ দেন। পোস্ট অফিস বিভাগ নতুন ডাকঘরের অনুমোদন দেয় কিন্তু যেহেতু গ্রামের কোন নাম ছিল না তাই কংগ্রেসম্যান মান গ্রামের জন্য একটি নাম দিতে চান। তবে তার আগেই, ডাক মানচিত্র তৈরি করা হয় ও সেখানে গ্রামের নাম "মানস চয়েস" লেখা হয়। এই নামে পরে আর পাল্টানো হয়নি ও এটি স্থায়ী ও প্রাতিষ্ঠানিক নামে পরিণত হয়।
ফ্রিডম লিস্ট (ডেনমার্ক)
<templatestyles src="Module:Infobox/styles.css"> ফ্রিডম লিস্ট ( Frihedslisten) একটি ডেনীয় রাজনৈতিক দল। এটি একটি উদারপন্থী দল, যা নিজেকে ব্যক্তিগত অধিকারের ধারক হিসাবে প্রচার করে। এটি ডেনমার্কে কোভিড-১৯ মহামারীর সময় ভুল তথ্যের বিশিষ্ট প্রচারক ফ্লেমিং ব্লিচার দ্বারা প্রতিষ্ঠিত হয়েছিল এবং মুখোশ এবং এটি ভ্যাকসিনের মতো সরকারী জনস্বাস্থ্য বিধি প্রত্যাখ্যানের পক্ষে প্রচার করে। দলটি ২৬টি পৌরসভা এবং ২০২১ সালের ডেনমার্কের স্থানীয় নির্বাচনে ডেনমার্কের ৫টি অঞ্চলের ব্যালটে ছিল, কিন্তু কোনো আসন জিততে পারেনি।
পটভূমি
এই গোষ্ঠীটি ফ্লেমিং ব্লিচার দ্বারা প্রতিষ্ঠিত হয়েছিল, যিনি আগে ডেনমার্কে কোভিড-১৯ মহামারী মোকাবেলায় সরকারের কার্যক্রমের বিরুদ্ধে বিক্ষোভ এবং বেশ কয়েকটি কোভিড-১৯ অস্বীকারবাদী বিক্ষোভের পিছনে ছিলেন।
গোষ্ঠীটি নিজেকে স্বতন্ত্র ব্যক্তিদের একটি সংগ্রহ হিসাবে বর্ণনা করে, স্থানীয়বাদী এবং আঞ্চলিকতাবাদী দৃষ্টিভঙ্গিসহ, এবং দলের সদস্যদের তাদের নিজস্ব মতামত প্রকাশ করার অনুমতি দেয়, দলের বাকিরা যাই ভাবুক না কেন। দলটির বেশ কয়েকজন সদস্যের উদ্দেশ্য ডেনমার্কে কোভিড-১৯ মহামারী সংক্রান্ত সরকারের বিধিবিধানের বিরুদ্ধে লড়াই করা।
তাপপ্রবাহ
তাপপ্রবাহ বা দাবদাহ (ইংরেজি:Heat Wave) একটি আবহাওয়া সংক্রান্ত শব্দগুচ্ছ যা দ্বারা বায়ুর অতিরিক্ত উষ্ণ অবস্থা নির্দেশ করা হয়। যদি কোনো স্থানে বাতাসের তাপমাত্রা দীর্ঘ সময় (৩ হতে ৫ দিন) অতি বৃদ্ধি পায় এবং সেই সাথে আর্দ্রতা বেড়ে যায় তবে তাকে তাপপ্রবাহ বলা হয়।
এটি দ্বারা শুধুই গরম আবহাওয়ার তারতম্য বুঝায় না বরং স্বল্পকালব্যাপী এর অস্বাভাবিক স্থায়িত্বকেও বুঝায় যা শতাব্দীতে মাত্র কয়েকবার সংঘটিত হতে পারে। তীব্র তাপপ্রবাহ কারনে ফসলের ব্যাপক ক্ষতি হয়ে থাকে, হাইপারথার্মিয়ায় হাজার হাজার মৃত্যুর হয়ে থাকে, খরা প্রবণ এলাকায় দাবানলের ঝুঁকি বেড়ে যায় এছাড়াও বাতানুকূল ব্যবস্থার কারনে বিদ্যুত বিচ্ছিন্নের ঘটনা ঘটে থাকে। তাপদাহকে চরম আবহাওয়াগত পরিস্থিতি হিসেবে বিবেচনা করা হয় এবং মানব স্বাস্থ্যের উপর ভয়াবহ প্রভাব ফেলে কারন তাপ ও সূর্যালোক মানবদেহের শীতলকারী তন্ত্রকে গ্রাস করে ফেলে। পূর্বাভাস প্রদানের মাধ্যমে আগে থেকে তাপপ্রবাহ সম্পর্কে জানা যায় এবং সতর্কতা অবলম্বন করা যায়। তাপপ্রবাহের কারনে মানুষ প্রায়ই অর্থনৈতিক ক্ষতির সম্মুখীন হয়ে থাকে, শ্রমিকের কর্মক্ষমতা কমে যায়, কৃষি এবং শৈল্পিক প্রক্রিয়া ক্ষতিগ্রস্ত হয়, যেসকল অবকাঠামো অত্যধিক তাপের মোকাবিলায় অক্ষম তা ধ্বংসের পথে পরিচালিত হয়।
তাপপ্রবাহ বেড়েই চলেছে, বিভিন্ন ভূখণ্ডে আরো অধিক পরিমাণে এমনকি জলবায়ু পরিবর্তনের কারনে ১৯৫০ এর দশক থেকে সবখানেই।
ইউরোপ
নেদারল্যান্ডসে তাপপ্রবাহ সংজ্ঞায়িত করা হয় ডি বিল্ট এ পরপর পাঁচ দিন যাবত সর্বোচ্চ তাপমাত্রা ২৫ °C অতিক্রম করার সময়কালকে, এই শর্তে যে ডি বিল্ট এ কমপক্ষে তিন দিন সর্বোচ্চ তাপমাত্রা ৩০ °C। তাপপ্রবাহ এই সংজ্ঞাটিকে বেলজিয়ামে (য়ুকেল কে প্রসঙ্গ বিন্দু বিবেচনা করে) এবং লুক্সেমবার্গ এ গ্রহণ করা হয়।
ডেনমার্কে তাপপ্রবাহ জাতীয়ভাবে সংজ্ঞায়িত করা হয়, কমপক্ষে পরপর তিন দিন সময়কালে তাপমাত্রা দেশের অর্ধেক এলাকার গড় সর্বোচ্চ তাপমাত্রা ২৮ °C অতিক্রম করলে- the Danish Meteorological Institute "উষ্ণতাদহ" কে আবারো সংজ্ঞায়িত করে যখন একই বৈশিষ্ট্য তাপমাত্রায় সংজ্ঞায়িত করা হয়, অথচ সুইডেনএ কমপক্ষে পরপর পাঁচ দিন তাপমাত্রা ২৫ °C অতিক্রম করলে তাপপ্রবাহ হিসেবে বিবেচনা করা হয়।
গ্রিসে, হেলেনিক ন্যাশনাল মেটিওরোলজিক্যাল সার্ভিস অনুসারে তাপপ্রবাহ সংজ্ঞায়িত করা হয়, পরপর তিন দিন সময়কালে তাপমাত্রা ৩৯ °C এ বা তার উপরে থাকে এবং এ সময়কালে সর্বনিম্ন তাপমাত্রা ২৬ °C হয়, এবং সেখানে বাতাসের উপস্থিতি না থাকে বা কম থাকে, উল্লেখিত পরিবর্তনগুলো একটি বৃহৎ এলাকার ক্ষেত্রে পর্যবেক্ষণ করা যায় তবে তাকে তাপপ্রবাহ বলে।
বহি:সংযোগ
হেলেনিক ন্যাশনাল মেটিওরোলজিক্যাল সার্ভিস
ব্ল্যাকমেইল
ব্ল্যাকমেল হচ্ছে একটি কাজ, প্রায়ই একটি অপরাধমূলক কাজ,যা হুমকি দিয়ে অন্যায়ভাবে কোন কিছু আদায় করা (সাধারণত টাকা বা সম্পত্তি) বা কোন চাহিদা পূরণ না করলে অন্যায়ভাবে ক্ষতি করাকে বোঝায়।  সাধারণত এই অপরাধের সাথে যথেষ্ট সত্য বা মিথ্যা তথ্য সবার নিকট বা জনসম্মুখে প্রকাশ করে কোন ব্যক্তির, বা তার পরিবারের সদস্য, বা তার সহযোগীর শারীরিক ক্ষতি করার বা তাদের বিরুদ্ধে ফৌজদারি মামলা রুজু করা হুমকি দেবার কর্মকাণ্ড জড়িত।    মার্কিন যুক্তরাষ্ট্র, যুক্তরাজ্য এবং অস্ট্রেলিয়ায় এটি একটি সংবিধিবদ্ধ অপরাধ,  এবং অন্য কোন অপরাধকে সহজতম উপায়ে বুঝাতে বা নির্দেশ করতে এটি ব্যবহার করা হয়, কিন্তু ১৮৬৮ সালের পূর্বে ইংরেজি আইনে এর সংজ্ঞা লেখা ছিল না।  ব্ল্যাকমেল শব্দটি দ্বারা আসলে স্কটল্যান্ড সীমান্তে ইংল্যান্ডের অধিবাসী কর্তৃক তাদের গোষ্ঠী প্রধান বা স্কটিশ ভূস্বামীদের খাজনা প্রদান করা বুঝাতো যা তারা স্কটিশ চোর বা ডাকাতের হাত থেকে সুরক্ষার বিনিময়ে দিয়ে থাকতো।
ব্ল্যাকমেলকে এক প্রকারের চাঁদাবাজিও বলা যেতে পারে। সাধারণতঃ শব্দ দুটি সমার্থক হলেও, চাঁদাবাজি ভবিষ্যতে ক্ষতি করার হুমকি দ্বারা ব্যক্তিগত সম্পত্তি হাতিয়ে নেয়াকে বুঝায়। ব্ল্যাকমেল হচ্ছে হুমকি ব্যবহার করে আরেকজনকে বৈধ অধিকার থেকে বিরত রাখা এবং কুৎসাপূর্ণ চিঠি বা এমন চিঠি লেখা যা শান্তি ভঙ্গ করে এবং সেইসাথে ভীতিপ্রদর্শন করে অপরিশোধিত ঋণ আদায় করাকে বোঝায়। মার্কিন যুক্তরাষ্ট্রে কিছু কিছু রাজ্যে অন্য অপরাধের মধ্যে পার্থক্য করা হয় এইভাবে যে ব্ল্যাকমেইলের লিখিত প্রমাণ থাকতে হবে।কিছু কিছু দেশের আইন অনুযায়ী, অনেক সময় ডাকাতি চলাকালিন সময়ও ব্লাকমেল করা হয়।এই ঘটনাটি ঘটে যখন একটি অপরাধী ডাকাতির অংশ হিসেবে কিছু ছিনিয়ে নেবার জন্য অন্য কারও প্রতি অবিলম্বে সহিংসতার হুমকি দেয়। উদাহরণস্বরূপ, কোন কিছু আদায় করার জন্য "তোমার টাকা, বা তোমার জীবন" এই সহিংস হুমকিটি একটি বেআইনি হুমকি।
ব্যুৎপত্তি
বিভিন্ন ভাবে এই শব্দটির উৎপত্তি হয়েছে ব্রিটিশ ও স্কটিশ সীমান্ত এলাকায় বসবাসকারীরা সীমান্ত ডাকাতদের হামলাসহ অন্যান্য হয়রানির হাত থেকে বাচতে যে রাজস্ব (আধুনিক শব্দ, সুরক্ষা চাঁদা) দিত তা থেকে। ব্ল্যাকমেল এর "মেইল" অংশটি এসেছে মধ্যযুগের ইংরেজি শব্দ MALE থেকে যার অর্থ "রাজস্ব বা খাজনা"। এই খাজনা সাধারণত কোন বস্তু বা শ্রমের মাধ্যমে দিতে হত [রেডিটাস নিগিরি (reditus nigri), বা "ব্ল্যাকমেল"]; এর বিপরীত শব্দ হচ্ছে ব্লাঞ্চে ফিরমেস (blanche firmes) বা রেডিটাস এলবি (reditus albi), বা "সাদা রাজস্ব" (রূপা দ্বারা প্রদান করা)। অন্যভাবে, ম্যাককে(Mckay) এর মতে শব্দটি দুটি স্কট্‌স গ্যালিক শব্দ  ব্লাথিইচ(blathaich) উচ্চারন হবে [মাজখানে থি(th)নিরব থাকবে] ব্লা-ইচ (রক্ষা করা)এবং ম্যাল(mal)(রাজস্ব বা খাজনা) থেকে এসেছে। তিনি লক্ষ্য করেন যে এই খাজনা দেবার রীতি স্কটল্যান্ডের পার্বত্য অঞ্চলের পাশাপাশি সীমান্ত অঞ্চলে প্রচলিত ছিল। আইরিশ গেইলিক ভাষায়,সিওস ডুভ [cíos dubh] শব্দটি, মানে "কালো-রাজস্ব" ব্যবহৃত হয়েছে।
ভিক্টোরিয়া
ব্ল্যাকমেল অপরাধ আইন ১৯৫৮ (Crimes Act 1958) এর অনুচ্ছেদ ৮৭ তে অপরাধ হিসেবে লিপিবদ্ধ করা হয়েছে।
অনুচ্ছেদ ৮৭(১) এবং (২) চুরি আইন (Theft Act) ১৯৬৮ এর অনুচ্ছেদ ২১(১) এবং (২) থেকে হুবহু নেয়া হয়েছে।
অনুচ্ছেদ ৮৭(৩)এ বলা আছে ব্ল্যাকমেলে অভিযুক্ত অপরাধী অভিযোগ্য অপরাধী বলে গণ্য হওয়ার পক্ষে যথেষ্ট এবং ৪ মাত্রার কারাদণ্ডে দণ্ডনীয়(১৫ বছর সর্বোচ্চ) হবেন।
দক্ষিণ অস্ট্রেলিয়া
ব্ল্যাকমেল অপরাধটি ফৌজদারি আইনসমূহ একত্রিকরণ আইন ১৯৩৫ (Criminal Law Consolidation Act 1935) এর পার্ট ৬বি এর অনুচ্ছেদ ১৭২ তে অপরাধ হিসেবে লিপিবদ্ধ করা হয়েছে।
অনুচ্ছেদ ১৭২ এ বলা আছে একজন ব্যক্তি যিনি আরেকজন ব্যক্তিকে যদি ভীতিপ্রদর্শন করে কোন চাহিদা পূরণ করতে বাধ্য করেন তাহলে তিনি ব্ল্যাকমেল অপরাধে দোষী স্যাবস্ত হবেন এবং কারাবাসের মুখমুখি হবেন (একটি অপরাধের জন্য সর্বোচ্চ ১৫ বছর বা সাংঘাতিক অপরাধের জন্য সর্বোচ্চ ২০ বছর)।
আয়ারল্যান্ড প্রজাতন্ত্র
এই অপরাধটি অপরাধ বিচার (জন শৃঙ্খলা) আইন,১৯৯৪ (Criminal Justice (Public Order) Act, 1994) এর অনুচ্ছেদ ১৭(১)  তে "ব্ল্যাকমেল, চাঁদাবাজি, বা ভীতিপ্রদর্শন করে টাকা দাবি করা" শিরোনামে ক্ষুদ্র টীকা হিসেবে লিপিবদ্ধ আছে।এই অপরাধটি চুরি আইন ১৯৬৮ এর অনুচ্ছেদ ২১ এ বর্ণিত অপরাধ সমূহ থেকে নেওয়া হয়েছে।
ইংল্যান্ড ও ওয়েলস
ইংল্যান্ড ও ওয়েলসে ব্ল্যাকমেল অপরাধটি চুরি আইনে ১৯৬৮ (Theft Act 1968) এর অনুচ্ছেদ ২১(১) এ লিপিবদ্ধ রয়েছে।আইনের অনুচ্ছেদ ২১(১) এবং (২) এ লেখা আছে যে :
ভীতিপ্রদর্শন
জোচ্চুরি আইন ১৯১৬ (Larceny Act 1916) এর অনুচ্ছেদ ২৯(১)(i) এবং ৩০ থেকে ভীতিপ্রদর্শন শব্দটি নেয়া হয়েছে। অনুচ্ছেদ ২৯(১)(i) এ বলা আছে যে যদি কোন ব্যক্তি সজ্ঞানে এবং বিষয়বস্তু জেনেশুনে, ভীতিপ্রদর্শন করে বা অপরাধের সহিত, কোনো যুক্তিসঙ্গত বা সম্ভাব্য কারণ ছাড়া, কিছু বলে বা লিখিত ভাবে কোনো সম্পত্তি বা মূল্যবান জিনিস দাবী করে তবে তা অপরাধ হিসেবে গণ্য করা হবে। অনুচ্ছেদ ৩০ এ বলা আছে যে,যদি একজন ব্যক্তি নিজের চুরি করার উদ্দেশ্যে,ভয় দেখিয়ে বা বলপূর্বক অন্য ব্যক্তি দ্বারা কোন কিছু চুরি করতে বাধ্য করেন তবে তা অপরাধ হিসেবে গণ্য করা হবে।
থর্ন বনাম মোটর ট্রেড এসোসিয়েশন মামলাটি  জোচ্চুরি আইন ১৯১৬ (Larceny Act 1916) এর অনুচ্ছেদ ২৯(১)(i) এর অধীনে নিষ্পত্তি করা হয়।প্রফেসর গ্রিও(Griew) এর মতে এই মামলাটি "ভীতিপ্রদর্শন" শব্দটি সুন্দর ভাবে ব্যাখ্যা করেছে।
এই মামলার রায়ে লর্ড রাইট বলেছেনঃএবং লর্ড এটকিন বলেছেন:আর বানাম ক্লিয়ার মামলাটি  জোচ্চুরি আইন ১৯১৬ (Larceny Act 1916) এর অনুচ্ছেদ ৩০ এর অধীনে নিষ্পত্তি করা হয়। সেলারস এল.যে. বলেছেন: তিনি আরও বলেন: আর বানাম লরেন্স বানাম পম্রয় মামলায়,  অভিযোগকারীরা দাবী করেন যে আর বানাম ক্লিয়ার মামলায় বর্ণিত "ভীতিপ্রদর্শনের" সংজ্ঞা বিষয়ক একটি নির্দেশনা জুরিদের দিতে হবে। ক্রেন এল.যে. বলেছেন:ভীতিপ্রদর্শন শব্দের ব্যাখ্যায় নিম্মলিখিত অন্তর্ভুক্ত করা হয়েছে: অধ্যাপক গ্রেউ বলেন যে "ভীতিপ্রদর্শন" শব্দের ব্যাখ্যায় অনুমেয়ভাবে অন্তর্ভুক্ত হতে পারে: ডেভিড অর্মেরড বলেছেন সম্পতির ক্ষতি করার হুমকিও এর মধ্যে অন্তর্ভুক্ত হতে পারে।
দণ্ডাদেশ
ব্ল্যাকমেলে দোষী সাব্যস্ত একজন ব্যক্তি অনাধিক চৌদ্দ বছর হতে যেকোনো সময়ের জন্য কারাদণ্ডে দণ্ডিত হতে পারে।
আর বানাম হাদজৌ মামলায়,  লর্ড লেন সিজি বলেছিলেন যে ব্ল্যাকমেল হচ্ছে কুৎসিত এবং সবচেয়ে পঙ্কিল অপরাধের মধ্যে অন্যতম কারণ এটা প্রায়ই জড়িত সেই সব কর্মকাণ্ডের সাথে যা তিনি ব্যাখ্যা করেন "আত্মার হত্যাচেষ্টা" হিসেবে।তিনি বলেন যে, সম্ভবত আদালত সবসময় কঠোর শাস্তি আরোপ করার কারণে কদাপি একটি ব্যক্তি দ্বিতীয় বারের জন্য ব্লাকমেলে দোষী সাব্যস্ত অপরাধী খুঁজে পাবেন। তিনি বলেন যে, ব্ল্যাকমেল মামলার ক্ষেত্রে প্ররোচনা হচ্ছে সবচেয়ে গুরুত্বপূর্ণ অংশ।
একই প্রকারের অপরাধসমূহ
ডেভিড অর্মেরড বলেন যে বিচারের প্রশাসন আইন ১৯৭০ ( Administration of Justice Act 1970) এর অনুচ্ছেদ ৪০ এ বর্ণিত অপরাধ ব্লাকমেলের সাথে সম্পর্কিত।
ব্ল্যাকমেল করার সময় একইসাথে অন্যান্য অপরাধ সংঘটিত হতে পারে: একজন ব্ল্যাকমেলার যে অন্য কারোর অপরাধ সংঘটন করার ঘটনা প্রকাশ করার হুমকি দেয় তাহলে তিনি ফৌজদারি আইন ১৯৬৭ (Criminal Law Act 1967) এর অনুচ্ছেদ ৫ এর আওতায় অপরাধী হিসেবে গণ্য যদি তিনি পরবর্তীকালে ভুক্তভোগীর কাছ থেকে কিছু আদায় করে থাকেন।
দেওয়ানী দায়
একজন ব্ল্যাকমেলার যদি কোনো ব্যক্তি কর্তৃক প্রদত্ত বা তার বিরুদ্ধে মানহানিকর বক্তব্য প্রকাশ করার হুমকি দেয় তাহলে তিনি পরনিন্দা এবং কুৎসা রটনার জন্য মামলার সম্মুখীন হবেন,যদি তিনি তা করে থাকেন।
ইতিহাস
চুরি আইন ১৯৬৮ (Theft Act 1968) এর অনুচ্ছেদ ২১ এর প্রণয়নের পূর্বে, ব্ল্যাকমেল শব্দের কোনো আইনি ভিত্তি ছিল না। জোচ্চুরি আইন ১৯১৬ (Larceny Act 1916) এর অনুচ্ছেদ ২৯ থেকে ৩১ এর আওতায় অপরাধকে সহজভাবে বর্ণিত করতে আইনজীবীদের দ্বারা এই শব্দটি ব্যবহিত হত, এবং সেই অপরাধগুলো সাধারণভাবে ব্লাকমেল নামে পরিচিত ছিল। কিন্তু ব্ল্যাকমেল শব্দটি আইনের কোনো জায়গায় উল্লেখিত ছিল না।
হোগেন এই অপরাধকে বর্ণিত করেছিলেন এই ভাবে যে তা "আইনি বিবিধ ছোট প্রবন্ধের একটি বিসদৃশ সংগ্রহ যা ১৯১৬ সালের আইনের প্রণেতারা কাঁচি ও আঠারো সাহায্যে একত্র করেছে।"
চুরি আইন ১৯৬৮ (Theft Act 1968) এর অনুচ্ছেদ ২১ দ্বারা তারা প্রতিস্থাপিত হয়।
উত্তর আয়ারল্যান্ড
চুরি আইন( উত্তর আয়ারল্যান্ড) ১৯৬৯ [Theft Act (Northern Ireland) 1969] এর অনুছেদ ২০ দ্বারা ব্ল্যাকমেলকে অপরাধ হিসেবে গণ্য করা হয়েছে। এটি চুরি আইন ১৯৬৮ (Theft Act 1968) এর অনুচ্ছেদ ২১ থেকে হুবহু নেয়া।
যুক্তরাষ্ট্র
"যে কেউ, কাউকে জানানোর হুমকি দ্বারা, বা না জানানোর বিচার্য দ্বারা, মার্কিন যুক্তরাষ্ট্রের যে কোনো আইনের কোন লঙ্ঘন করে, টাকা বা অন্য কোনো মূল্যবান সামগ্রী দাবী বা আদায় করে, এই শিরোনামের অধীনে জরিমানা বা সর্বচ্চ এক বছরের জন্য কারাদণ্ড, বা উভয়েই দণ্ডিত হবেন।"
আপত্তি
কিছু মানুষ মনে করে ব্ল্যাকমেলকে অপরাধ হিসেবে গণ্য করা উচিত নয়।  তারা উল্লেখ করেন যে (এই মুহূর্তে মার্কিন যুক্তরাষ্ট্রে) অন্য কারোও গোপন তথ্য নিয়ে পরচর্চা করা, সেই তথ্য জনসম্মুখে প্রকাশ করার হুমকি দেয়া, এবং কারো কাছে টাকা চাওয়া বৈধ, কিন্তু একসাথে টাকার দাবীর বিপরীতে হুমকি দেয়া অবৈধ।তারা এই প্রশ্ন উত্তথাপন করে যে " কেন দুটি বৈধ একটি অবৈধ সৃষ্টি করে?"
এই পর্যবেক্ষণকে খণ্ডিত করা হয় এই বলে যে মদ্যপান এবং গাড়ি চালানো আলাদাভাবে বৈধ, একসাথে নয়।
প্রত্যাহার
প্রত্যাহার (সংস্কৃত: प्रत्याहार) বা 'ইন্দ্রিয় প্রত্যাহার' হল পতঞ্জলির অষ্টাঙ্গ যোগের আটটি ধাপের মধ্যে পঞ্চম উপাদান,  তাঁর শাস্ত্রীয় রচনায় উল্লেখ করা হয়েছে, পতঞ্জলির যোগসূত্র খ্রিস্টপূর্ব ২য় শতাব্দীতে রচিত হয়েছিল। এটি বৌদ্ধ কালচক্র তন্ত্রের ছয়-শাখা যোগের প্রথম পর্যায়, যেখানে এটি আলোকিত দেবতার মানসিকভাবে সৃষ্ট ইন্দ্রিয়ের দ্বারা প্রতিস্থাপিত বাহ্যিক বস্তু থেকে পাঁচটি ইন্দ্রিয়ের প্রত্যাহারকে বোঝায়। এই পর্যায়টি মোটামুটিভাবে গুহ্যসমাজ তন্ত্রের শারীরিক বিচ্ছিন্নতা (কায়বিবেক) ​​পর্বের সাথে সাদৃশ্যপূর্ণ। পতঞ্জলির জন্য, এটি যোগের বহিরাঙ্গ (বাহ্যিক) দিকগুলি যথা, যম, নিয়ম, আসন, প্রাণায়াম ও অন্তরঙ্গ (অভ্যন্তরীণ) যোগের মধ্যে সেতু। প্রত্যহার পর্যায়টি বাস্তবায়িত করার পরে, অনুশীলনকারী কার্যকরভাবে সংযমের অনুশীলনে নিযুক্ত হতে সক্ষম হন। প্রত্যাহারের পর্যায়ে, ব্যক্তির চেতনাকে অভ্যন্তরীণ করা হয় যাতে স্বাদ, স্পর্শ, দৃষ্টি, শ্রবণ ও ঘ্রাণ ইন্দ্রিয়গুলি থেকে সংবেদনগুলি মস্তিষ্কের নিজ নিজ কেন্দ্রে না পৌঁছায় ও অনুশীলনকারীকে নিয়ে যায়যোগের পরবর্তী পর্যায়, যেমন ধারণা (ঘনত্ব), ও সমাধি (অতীন্দ্রিয় শোষণ), যা সমস্ত যোগিক অনুশীলনের লক্ষ্য।
ব্যুৎপত্তি
প্রত্যাহার দুটি সংস্কৃত শব্দ থেকে এসেছে: প্রতি ও অহর, যার অর্থ খাদ্য, বা নিজেদের মধ্যে নেওয়া কিছু, এবং প্রতি, একটি অব্যয় যার অর্থ দূরে বা বিপক্ষে। একত্রে এগুলোর অর্থ হল "আহার থেকে দুধ ছাড়ানো", বা কেবল খাওয়া।
ইন্দ্রিয় প্রত্যাহার বা ইন্দ্রিয় প্রতিহার
এর মধ্যে ইন্দ্রিয় প্রত্যাহার, বা আমাদের শারীরিক সত্তার মধ্যে সংবেদনশীল ইনপুট জড়িত, যা আমাদের পাঁচটি ইন্দ্রিয় থেকে আসে, অর্থাৎ অঙ্গগুলি একটি সংবেদনশীল ওভারলোড তৈরি করে এবং তাই মনের সংগ্রহকে বাধা দেয়, যেমন ধরণে, যোগের পরবর্তী ধাপ।
ইন্দ্রিয় প্রত্যাহার করার জন্য সবচেয়ে সাধারণ অভ্যাসগুলির মধ্যে একটি হল শ্বাসের দিকে মনোযোগ আনা, এটিকে নিয়ন্ত্রণ করার চেষ্টা না করে পর্যবেক্ষণ করা, কারণ বাহ্যিক ইন্দ্রিয় এবং উদ্দীপনার সাথে সংযোগ ধীরে ধীরে বিচ্ছিন্ন হয়ে যায়। আরেকটি পদ্ধতি হল ভ্রু, অজ্ঞান চক্র বা তৃতীয় চোখের মধ্যবর্তী বিন্দুতে মনোনিবেশ করা। আরেকটি সাধারণ কৌশল হল প্রথমে শারীরিক উদ্দীপনা কমানো, তারপর ইন্দ্রিয়তে মনোনিবেশ করা, যেমন শ্রবণশক্তি। মনের সংবেদনশীল ইনপুটগুলির মধ্যে ঘোরাঘুরি করার একটি স্বাভাবিক প্রবণতা রয়েছে। এই অবস্থায়, যেহেতু আর কোন উল্লেখযোগ্য সংবেদনশীল ইনপুট নেই, মন যখন শুনতে শুনতে ক্লান্ত হয়ে যায়, তখন এটি ভিতরের দিকে যেতে বাধ্য হয়। প্রত্যাহার ধ্যান আসন ব্যবহার করতে পারে, যেমন পদ্মাসন (পদ্মের অবস্থান), প্রাণায়ামের সাথে মিলিত শ্বাস-নিয়ন্ত্রণ, কুম্ভক, এবং অনুশীলনকারী আরও উন্নত হওয়ার সাথে সাথে ফোকাসের আরও সূক্ষ্ম অভ্যন্তরীণ বস্তু। শুরুতে, বস্তুগুলি "স্থূল" হয়, ইন্দ্রিয় উপলব্ধির জন্য সরাসরি উপলব্ধ, যেমন ফোকাস পয়েন্ট (দৃষ্টি) যোগাসন অনুশীলনের জন্য ব্যবহৃত হয়, ভ্রু, নাকের ডগা বা নাভির মধ্যবর্তী স্থান সহ। তারপরে আরও সূক্ষ্ম বস্তু নির্বাচন করা যেতে পারে, যেমন চক্র, তাদের বৈশিষ্ট্য সহ অবস্থান, রঙ ও পাপড়ির সংখ্যা।
প্রাণ প্রত্যাহার
আমাদের ইন্দ্রিয়ের নিয়ন্ত্রণের জন্য প্রাণের প্রবাহের উপর আয়ত্ত প্রয়োজন, কারণ এটিই ইন্দ্রিয়কে চালিত করে। দেহ বা প্রাণের মূল্যবান অত্যাবশ্যক শক্তির বিচ্ছুরণ বন্ধ করার জন্য, আমাদের এর প্রবাহের উপর নিয়ন্ত্রণ খুঁজতে হবে এবং এটিকে সামঞ্জস্য করতে হবে। এটি শরীরের একটি একক বিন্দুতে সমগ্র ফোকাস আনা সহ বিভিন্ন অনুশীলনের মাধ্যমে করা হয়।
এই দুটি পরবর্তী দুই ধরনের প্রত্যহারের দিকে নিয়ে যায়, কর্ম নিয়ন্ত্রণ বা 'কর্ম প্রত্যহার', যা শুধুমাত্র মোটর অঙ্গগুলির নিয়ন্ত্রণ নয়, সঠিক কর্ম বা কাজকেও অন্তর্ভুক্ত করে, এবং কর্ম যোগ, ঈশ্বরের কাছে প্রতিটি কর্মকে সমর্পণ করা এবং এটিকে সেবা হিসাবে সম্পাদন করা। এটি প্রত্যাহারের চূড়ান্ত রূপের দিকে নিয়ে যায় - মনের প্রত্যাহার বা 'মনো প্রত্যহার', যা অস্বাস্থ্যকর যেকোন কিছু থেকে সচেতনভাবে মনোযোগ প্রত্যাহার করে এবং মনের জন্য বিক্ষিপ্ত করে যেমন ইন্দ্রিয় থেকে মনোযোগ প্রত্যাহার করে, এবং এটিকে ভিতরের দিকে পরিচালিত করে অনুশীলন করা হয়।
ক্রিস্টোফার চ্যাপলিন
ক্রিস্টোফার জেমস চ্যাপলিন (ইংরেজি: Christopher James Chaplin; জন্ম: ৬ জুলাই, ১৯৬২) হলেন একজন সুইজারল্যান্ডে জন্মগ্রহণকারী ইংরেজ সুরকার ও অভিনেতা। তিনি ব্রিটিশ অভিনেতা ও চলচ্চিত্র নির্মাতা চার্লি চ্যাপলিন ও তার চতুর্থ স্ত্রী উনা ওনিলউনা ওনিলের সর্বকনিষ্ঠ পুত্র।
প্রারম্ভিক জীবন
চ্যাপলিন ১৯৬২ সালের ৬ জুলাই সুইজারল্যান্ডের ভেভেতে জন্মগ্রহণ করেন। তিনি ভেভেতে আইরিন ডেনেরিজের অধীনে পিয়ানো শিখেন। পরবর্তীতে তিনি লন্ডনে গিয়ে অভিনেতা হিসেবে আবির্ভূত হন।
কর্মজীবন
চ্যাপলিন ১৯৮৪ সালে হাস্যরসাত্মক হোয়ার ইজ পার্সিফাল? দিয়ে চলচ্চিত্রে আত্মপ্রকাশ করেন। ছবিটি ১৯৮৪ সালের কান চলচ্চিত্র উৎসবের উন সার্তে রিগার বিভাগে প্রদর্শিত হয়।, একই বছর তিনি চার্লস জারোত পরিচালিত টিভি মিনি ধারাবাহিক টিল উই মিট অ্যাগেইন এ অভিনয় করেন। এটি জুডিথ ক্রানৎজ রচিত একই নামের উপন্যাস অবলম্বনে নির্মিত হয়েছিল। পিটার প্যাটজাক পরিচালিত ১৭ বছর বয়সী কিশোর গাভ্রিলো প্রিন্সিপকে নিয়ে নির্মিত ঐতিহাসিক গাভ্রে প্রিন্সিপ - হিম্মেল উন্টের স্টাইনেন (এক স্কুল ছাত্রের মৃত্যু) প্রামাণ্যচিত্রে তিনি ট্রিফকো ভূমিকায় অভিনয় করেন।  ১৯৯১ সালে তিনি জারোমিল জিরেঁ পরিচালিত চেক নব্য তরঙ্গ চলচ্চিত্র ল্যাবিরিন্থ এ জার্মান ঔপন্যাসিক ও ছোটগল্পকার ফ্রান্‌ৎস কাফকা ভূমিকায় অভিনয় করেন। ছবিটি ১৯৯২ সালে আমেরিকান ফিল্ম ইনস্টিটিউট আন্তর্জাতিক চলচ্চিত্র উৎসবে সমালোচকদের বিচারে শ্রেষ্ঠ চলচ্চিত্রের পুরস্কার লাভ করে।
কবি পোল ভের্লেন ও আর্তুর র‍্যাঁবো'র মধ্যকার সম্পর্ক নিয়ে আগ্নিয়েসৎস্কা হলান্ড নির্মিত টোটাল ইক্লিপস (১৯৯৫) চলচ্চিত্রে তিনি ফরাসি কবি চার্লস ক্রস ভূমিকায় অভিনয় করেন।
২০০৫ সাল থেকে চ্যাপলিন সুরকার হিসেবে তার কর্মজীবনে মনোনিবেশ করেন। তিনি জার্মান সঙ্গীতজ্ঞ হান্স-ইওয়াখিম রোয়েডিলিউস'সহ আরও অন্যান্যদের সাথে কাজ করেন। ২০১০ সালে তিনি ফাব্রিক রেকর্ডসের সাথে চুক্তিবদ্ধ হন। ২০১৬ সালে তিনি তার প্রথম একক অ্যালবাম জে সুইস লে তেনেব্রোয়া প্রকাশ করেন।
আন্টন সাইলিঙার
আন্টন সাইলিঙার (Anton Zeilinger; আ-ধ্ব-ব: [ˈtsaɪlɪŋɐ]; জন্ম ২০শে মে, ১৯৪৫) একজন অস্ট্রীয় কোয়ান্টাম পদার্থবিজ্ঞানী যিনি ২০২২ সালে পদার্থবিজ্ঞানে যৌথভাবে ফরাসি পদার্থবিজ্ঞানী আলাঁ আস্পে ও মার্কিন পদার্থবিজ্ঞানী জন ক্লাউজারের সাথে নোবেল পুরস্কার লাভ করেন। "বিজড়িত ফোটনসমূহ নিয়ে পরীক্ষানিরীক্ষার মাধ্যমে বেল অসমতাগুলির লঙ্ঘন প্রদর্শন করা ও কোয়ান্টাম তথ্যবিজ্ঞানের অগ্রপথিকসুলভ গবেষণাকর্মের জন্য" তাঁদেরকে এই পুরস্কার প্রদান করা হয়।
এই তিন গবেষক অভিনব কিছু পরীক্ষার মাধ্যমে বিজড়িত অবস্থায় অবস্থিত কোয়ান্টাম কণাসমূহের বৈজ্ঞানিক অনুসন্ধান ও নিয়ন্ত্রণ করার সম্ভাব্যতা প্রদর্শন করেন। তাদের উদ্ভাবিত পরীক্ষাধর্মী সরঞ্জামগুলি কোয়ান্টাম প্রযুক্তি ক্ষেত্রে নতুন যুগের সূচনা করে। কোয়ান্টাম বিজড়িত অবস্থাতে দুইটি কণা একক একটি সংস্থান বা সমবায় হিসেবে কাজ করে ও এর ভেতরে থেকে একে অপরকে প্রভাবিত করে, যদিও এ সময় তারা পরস্পর থেকে বিশাল দূরত্বে পৃথক অবস্থানে অবস্থান করতে পারে। তাঁরা একে অপরের চেয়ে স্বাধীনভাবে কাজ করে কোয়ান্টাম বিজড়ন নামের ঘটনাটির উপর বৈজ্ঞানিক অনুসন্ধানকার্য পরিচালনা করেন ও এটি প্রদর্শনের জন্য নতুন নতুন পরীক্ষার সৃষ্টি করেন। সামষ্টিকভাবে তাদের গবেষণাকর্মগুলি আমাদের কাছে নতুন এক বিশ্বের দ্বার উন্মোচন করেছে এবং আমরা পরিমাপ নিয়ে কীভাবে চিন্তা করি, তার ভিত্তি নড়িয়ে দিয়েছে। একই সাথে তাদের গবেষণাকর্মগুলির ফলাফল কোয়ান্টাম তথ্যবিজ্ঞান ক্ষেত্রটিতে ব্যাপক অবদান রেখেছে এবং কোয়ান্টাম তথ্যের উপর ভিত্তি করে নতুন প্রযুক্তির পথ করে দিয়েছে। কোয়ান্টাম তথ্যবিজ্ঞান হল সেই বৈজ্ঞানিক ক্ষেত্র যেখানে পরিগণন (কম্পিউটিং), যোগাযোগ ও তথ্যগুপ্তিবিদ্যা বা গুপ্তলিখনবিদ্যা (ক্রিপ্টোগ্রাফি) ক্ষেত্রগুলিতে নাটকীয় অগ্রগতি অর্জনের উদ্দেশ্যে কোয়ান্টামীয় মূলনীতিগুলিকে ব্যবহার করে ব্যবহারিক যন্ত্রপাতি ও কৌশল সৃষ্টির প্রতিযোগিতা চলমান আছে। আস্পে, ক্লাউজার ও সাইলিঙারের গবেষণাকর্মগুলি ব্যবহারিক ক্ষেত্রে প্রয়োগযোগ্য এমন সব তাত্ত্বিক পদ্ধতি ও এমন সব নিষ্পত্তিকারী পরীক্ষাভিত্তিক পরিমাপ প্রদান করেছে, যেগুলি চিরায়ত বিশ্ব ও কোয়ান্টাম বিশ্বের মধ্যে বিদ্যমান পার্থক্যকে আরও সুস্পষ্ট করেছে। এগুলি দেখিয়েছে যে কোয়ান্টাম বস্তুগুলি বিজড়নের মাধ্যমে এমন উপায়ে একে অপরের সম্পর্কিত যে ব্যাপারটি চিরায়ত বস্তুতে অসম্ভব। তাদের কাজ কোয়ান্টাম পরিগণন ও কোয়ান্টাম যোগাযোগের মৌলিক ভিত্তি গঠন করেছে।
পিয়ার সড়ক
রাস্তার পশ্চিম প্রান্তের বিপরীতে রয়েছে লোচ লোমন্ড আর্মস হোটেল (পূর্বে যার নাম ছিল: কলকুহউন আর্মস হোটেল)। লুস এস্টেট ২০১২ সালে সম্পত্তিটি কিনে নেয়।
উল্লেখযোগ্য ভবন এবং কাঠামো
পিয়ার রোডের উভয় পাশে নিচে উল্লেখযোগ্য ভবন এবং কাঠামোর একটি বিভাগ রয়েছে। প্রতিটি বিভাগ পূর্ব থেকে পশ্চিমে বিন্যাস করা।
অ্যান্সার্স.কম
অ্যান্সার্স.কম, পূর্বে উইকিঅ্যান্সার্স নামে পরিচিত, একটি ইন্টারনেট-ভিত্তিক জ্ঞান বিনিময় সাইট। অ্যান্সার্স.কম ডোমেইন নামটি ১৯৯৬ সালে আদর্শল্যাবে উদ্যোক্তা বিল গ্রস এবং হেনরিক জোন্স কিনেছিলেন। ডোমেইন নামটি নেটশেপার্ড দ্বারা অধিগ্রহণ করা হয়েছিল এবং পরবর্তীতে গুরুনেট এবং তারপর এএফসিভি হোল্ডিংসের কাছে বিক্রি হয়েছিল। ওয়েবসাইটটি বর্তমানে অ্যান্সার্স কর্পোরেশনের প্রাথমিক পণ্য। এটিতে কয়েক মিলিয়ন ব্যবহারকারী-উৎপাদিত প্রশ্ন এবং উত্তর রয়েছে। আর এটি একটি ওয়েবসাইট সরবরাহ করে যেখানে নিবন্ধিত ব্যবহারকারীরা একে অপরের সাথে যোগাযোগ করতে পারে।
ইতিহাস
গুরুনেট ১৯৯৯ সালে জেরুজালেমে প্রতিষ্ঠিত হয়েছিল প্রযুক্তির বিকাশের জন্য যা বুদ্ধিমত্তার সাথে এবং স্বয়ংক্রিয়ভাবে একীভূত করে এবং ভিন্ন উৎস থেকে তথ্য পুনরুদ্ধার করে এবং ফলাফলটি ব্যবহারকারীর কাছে একক একত্রিত দৃশ্যে সরবরাহ করে। গুরুনেট প্রাথমিকভাবে একটি ডাউনলোডযোগ্য সফ্টওয়্যার পণ্যের মাধ্যমে তার তথ্য প্রদর্শন করেছিল, যা সাধারণতঃ ওয়ান-ক্লিক উত্তর নামে পরিচিত। পণ্যটি ১৯৯৯ সালে একটি বিনামূল্যে পণ্য হিসাবে চালু করা হয়েছিল। ২০০৩ এর শুরুতে এটি একটি চিরস্থায়ী লাইসেন্সের ভিত্তিতে এবং পরে বার্ষিক সাবস্ক্রিপশন হিসাবে ব্যবহারকারীদের কাছে বিক্রি করা হয়েছিল।
২০০৪ সালের অক্টোবরে গুরুনেট আমেরিকান স্টক এক্সচেঞ্জে (অ্যামেক্স) "GRU" চিহ্নের অধীনে একটি আইপিও করেছিল এবং একই বছরের শুরুতে $৮০,০০০-এর বিনিময়ে অ্যান্সার্স.কম ডোমেইন নামও অর্জন করেছিল।
২০০৫ সালের জানুয়ারিতে কোম্পানিটি বিনামূল্যের গ্রাহক পণ্যের একটি নতুন ব্যবসায়িক মডেল শুরু করে। অ্যান্সার্স.কম এবং ওয়ান-ক্লিক উত্তর সফ্টওয়্যার, যার মধ্যে কার্যত সমস্ত সামগ্রী রয়েছে যা সাবস্ক্রিপশনের মাধ্যমে বিক্রি হয়েছিল৷ নতুন মডেলটি বিজ্ঞাপনের আয়ের উপর ভিত্তি করে তৈরি করা হয়েছিল।
২রা আগস্ট, ২০০৫-এ কোম্পানির শেয়ারগুলি "ANSW" চিহ্নের অধীনে অ্যামেক্সের পরিবর্তে ন্যাসড্যাকে লেনদেন শুরু করে। ১৭ অক্টোবর, ২০০৫-এ, গুরুনেট তার কর্পোরেট নাম পরিবর্তন করে অ্যান্সার্স কর্পোরেশন এ কোম্পানির নাম এবং এর ওয়েবসাইট অ্যান্সার্স.কম কে একীভূত করে। ২০০৫ থেকে ২০০৯ সালের শেষের দিক পর্যন্ত, সাইটের উপরের-ডান কোণে গুগল সার্চ ইঞ্জিন সংজ্ঞা বৈশিষ্ট্যটি অ্যান্সার্স.কম-এর সাথে সংযুক্ত ছিল।
২জুলাই, ২০০৬-এ, অ্যান্সার্স.কম একটি ট্রিভিয়া গেম প্রকাশ করে যা ব্লুফার নামে পরিচিত। নভেম্বর ২০০৬ সালের নভেম্বরে অ্যান্সার্স.কম প্রশ্নোত্তর সাইট প্রাজিপ্র ফার্ম অধিগ্রহণ করে। অধিগ্রহণের পর, পণ্যটির নাম পরিবর্তন করা হয় উইকিঅ্যান্সার্স।
২০০৯ সালের শরৎকালে, অ্যান্সার্স.কম তাদের ওয়েবসাইটের একটি পরিমার্জিত সংস্করণ চালু করেছিল যা সম্পূর্ণরূপে উইকিঅ্যান্সার্সকে সংহত করেছিল। ২০১০ সালের এপ্রিলে নিউ ইয়র্ক সিটিতে জেফ পালভারের ১৪০ অক্ষর সম্মেলনে, অ্যান্সার্স.কম তার 'হুপো' ডাকনামে একটি টুইটার -উত্তর প্রদানকারী পরিষেবার আলফা সংস্করণ চালু করে৷ সাইটের অফিসিয়াল টুইটার অ্যাকাউন্ট, @AnswersDotCom-এ একটি প্রশ্ন টুইট করার সময়, উত্তরের একটি স্নিপেট এবং অ্যান্সার্স.কম-এ সম্পূর্ণ উত্তর পৃষ্ঠার একটি লিঙ্ক সহ একটি স্বয়ংক্রিয় উত্তর দেওয়া হয়। প্রকাশিত শিরোনামগুলির জন্য সম্প্রদায়-উৎপাদিত প্রশ্নোত্তর এবং রেফারেন্স তথ্য প্রদানের পাশাপাশি, অ্যান্সার্স.কম জুলাই ২০১০ সালে তার ভিডিওঅ্যান্সার্স লাইব্রেরির অংশ হিসাবে ভিডিওগুলি অফার করা শুরু করে৷ এটি ভিডিও সাইট ফাইভমিনের সাথে একটি অংশীদারিত্বের অংশ ছিল৷ ২০১০ সালের সেপ্টেম্বরে, নতুন ডিজাইন, গেম মোড এবং সামাজিক বৈশিষ্ট্য সহ একটি আইফোন/আইপড টাচ অ্যাপ হিসাবে ব্লুফার পুনরায় চালু করা হয়েছিল। নভেম্বর ২০১০ এ ঘোষণা করা হয়েছিল যে অ্যান্সার্স.কম প্রশ্নোত্তর উইকি সম্প্রদায় তার ১০ মিলিয়নতম উত্তরে পৌঁছেছে।
২০১১ এর শুরুতে, সাইটটি ১১ মিলিয়ন উত্তর অতিক্রম করেছে। এর কিছুকাল পরে, ৩রা ফেব্রুয়ারি, অ্যান্সার্স.কম একটি প্রেস বিজ্ঞপ্তিতে ঘোষণা করে যে এটি এএফসিভি হোল্ডিংস দ্বারা $১২৭ মিলিয়ন নগদে অধিগ্রহণ করতে সম্মত হয়েছে। এএফসিভি হোল্ডিংস, এলএলসি, গ্রোথ ইক্যুইটি বিনিয়োগকারী সামিট পার্টনারদের একটি পোর্টফোলিও কোম্পানি। বব রোজেনশেনকে উদ্ধৃত করা হয়েছিল: "শেয়ার প্রতি $১০.৫০ অধিগ্রহণের মূল্য আমাদের ৯০-দিনের ভলিউম-ওয়েটেড গড় ক্লোজিং স্টক মূল্যের তুলনায় প্রায় ৩৩% একটি উল্লেখযোগ্য নগদ প্রিমিয়াম উপস্থাপন করে।"
২৩ এপ্রিল, ২০১২-এ, টিএ অ্যাসোসিয়েটস ঘোষণা করেছে যে এটি অ্যান্সার্স.কম-এ একটি অতিরিক্ত ব্যক্তিগত বিনিয়োগকারী হিসাবে যোগদান করছে এবং ১ মে, ২০১২ তারিখে, কোম্পানিকে সম্পূর্ণরূপে একীভূত করার প্রথম পদক্ষেপ হিসাবে জেরুজালেম অফিসে অবশিষ্ট উন্নয়ন কর্মীদের ছাঁটাই করেছে৷ ৮ আগস্ট, ২০১২-এ, রিপোর্ট প্রকাশ পায় যে অ্যান্সার্স.কম দ্য নিউ ইয়র্ক টাইমস কোম্পানির কাছ থেকে $২৭০ মিলিয়ন ঋণ এবং ইক্যুইটির জন্য অ্যাবাউট.কম অধিগ্রহণ করার জন্য একটি প্রাথমিক চুক্তিতে পৌঁছেছে। যাইহোক, এটি আইএসি দ্বারা ব্যর্থ হয়েছিল, যারা $৩০০ মিলিয়ন "সম্পূর্ণ নগদ টাকার" অফার দিয়ে প্রতিহত করেছিল। ২৩ ডিসেম্বর, ২০১৩-এ, অ্যান্সার্স.কম অ্যান আর্বার, মিশিগান মার্কিন যুক্তরাষ্ট্রে অবস্থিত একটি গ্রাহক অভিজ্ঞতা এবং গ্রাহক সমীক্ষা বিশ্লেষণ কোম্পানি ফোরসি রেজাল্টস, ইনক. অধিগ্রহণ করেছে৷ অ্যান্সার্স.কম অধিগ্রহণের এক মাস পরে ৫০ থেকে ৭৫জন কর্মচারীকে ছাঁটাই করতে হয়, তারপরে ১৮ মাস পরে আরও ১০০জন ছাঁটাই করা হয়। আগস্ট ২০১৪ এ, অ্যাপাক্স পার্টনার্স $৯০০ মিলিয়নে অ্যান্সার কর্পোরেশনকে অধিগ্রহণ করে। চুক্তির শর্ত ছিল যে অ্যাপাক্স কোম্পানির ৯১% মালিকানা পাবে যখন অ্যান্সার্সের প্রতিষ্ঠাতা এবং ব্যবস্থাপনা দল অবশিষ্ট ৯% শেয়ারের মালিক হবে।
মার্চ ২০১৭ এ, অ্যান্সার্স.কমের মূল কোম্পানি, অ্যান্সার্স কর্পোরেশন অধ্যায় ১১ অনুযায়ী দেউলিয়া হওয়ার জন্য আবেদন করেছে। ৩ মে, ২০১৮ পর্যন্ত, অ্যান্সার্স.কমের বিজনেস অপারেশন্সের ভাইস প্রেসিডেন্ট ক্রিস হকিন্সের মতে তাদের উইকি বিন্যাস পরিত্যাগ করেছে। সমগ্র ব্যবহারকারী ডাটাবেস পার্জ করা হয়েছে এবং ব্যবহারকারীদের সাইটে প্রশ্ন বা উত্তর সম্পাদনা অক্ষম করা হয়েছে; যাইহোক, সাইটের বিষয়বস্তু পড়ার জন্য উপলব্ধ থাকবে।
অক্টোবর ২০১৯-এ, অ্যান্সার্স.কম নতুন ব্যবহারকারীর নিবন্ধন, প্রশ্ন, একাধিক উত্তর, প্রতিক্রিয়া এবং মন্তব্য সক্ষম করে ব্যবহারকারী-উৎপাদিত সামগ্রী পুনরায় চালু করেছে। ২০২০ সালের সেপ্টেম্বরে, অ্যান্সার্স.কম হোমওয়ার্ক হেল্প প্রশ্নোত্তর কেন্দ্রিক নেটিভ আইওএস এবং অ্যান্ড্রয়েড অ্যাপ চালু করে। ২০২২ সালের মে মাসে, সিস্টেম১ দ্বারা অ্যান্সার্স.কম কেনা হয়েছিল।
সামুড প্রাসাদ
সামুড প্রাসাদ , সামুড হাভেলি এবং সামুড বাগ(বাগান) ভারতের আম্বার ও জয়পুর অঞ্চলের ‘মহা রাওয়াল’ বা ‘মহা সাহেবদের’ অধীনে নির্মিত ঐতিহাসিক নিদর্শন। এ তিনটিরই শতবর্ষেরও অধিক সময়ের ইতিহাস রয়েছে এবং মোগল ও রাজস্থান শিল্পের অন্যতম নিদর্শন।
ইতিহাস
সামুড প্রাসাদ প্রথমে রাজপুত দুর্গ হিসাবে নির্মিত হয়েছিলো, কিন্তু পরবর্তীতে ১৯ শতকের শুরুর দিকে রাওয়াল বারিসাল নামক একজন বিখ্যাত ব্যক্তির দ্বারা রাজপুত ও মোগল স্থাপত্য শৈলীসমৃদ্দ একটি রাজ প্রাসাদ হিসাবে রূপান্তরিত করা হয়।
অবস্থান এবং আবহাওয়া
ভৌগিলিকভাবে নিদর্শনগুলো ভারতের উত্তর পশ্চিমে অবস্থিত নয়নাভিরাম আরাবালী পর্বতাঞ্চলে অবস্থিত।
সামুড অঞ্চলে গ্রীষ্মের সর্বোচ্চ তাপমাত্রা ৪৫° সেলসিয়াস(১১৩° ফারেনহাইট) এবং শীতে তাপমাত্রা ৪° সেলসিয়াস(৩৯° ফারেনহাইট)পর্যন্ত উঠানামা করে।
সামুড প্রাসাদ
প্রাসাদটি রাজ পরিবারের বিখ্যাত ব্যক্তিবর্গ দ্বারা নির্মিত, যা সামুড গ্রামের সন্নিকটে অবস্থিত। এটি আরাবালী পর্বতের পাদদেশে দুর্গের আকৃতিতে নি্র্মিত। প্রাসাদের ভেতরের সাজসজ্জ্বা প্রাচীন রাজস্থানীয় সজ্জ্বায় সজ্জ্বিত : মার্বেল মেঝে, কারুকাজখচিত পিলার, মোজাইকসজ্জিত দেয়াল, দামী কার্পেট, ওয়াল পেইন্টিং ইত্যাদি প্রাসাদটির শোভা বর্ধন করেছে।প্রাসাদটির দক্ষিণ অংশে শীস মহল(আয়না দ্বারা সজ্জ্বিত মহল) অবস্থিত। এটা বলা হয় যে সুলতান মহল এবং দরবার হলের দেয়াল চিত্রগুলো ২৫০ বছরের পুরোনো। প্রাসাদ এলাকা গাছপালা এবং ঝোপঝাড়ে পরিপূর্ণ, তবে পাথর দিয়ে বাঁধানো রাস্তাগুলো পরিষ্কার এবং চলাচল উপযোগী। দুর্গ হতে ৩ কিলোমিটার দূরে একটি মন্দির রয়েছে।
সামুড হাভেলি
হাভেলিটি উত্তরমুখী করে নির্মিত। এর অভ্যন্তরে সুসজ্জ্বিত ডাইনিং রূম এবং বায়ু চলাচলের প্যাসেজ রয়েছে। হাভেলিটি সত্যিকার অর্থেই একটি মনোমুগ্ধকর ঐতিহাসিক নিদর্শন।হাভেলিটির ঢোকার পথে একটি এলিফ্যান্ট রেম্প রয়েছে, যা ১৯৪০ সালে রাজ পরিবারের একজন সদস্যের বিয়ে উপলক্ষ্যে নির্মাণ করা হয়।
সামুড বাগ(বাগান)
সামুড বাগ, অথবা বাগান, ১৬শ শতকের মোগল স্থাপত্যরীতিতে তৈরি একটি বাগান। বাগানটি প্রায় ২০ একর(৮.১ হেক্টর) জায়গা জুড়ে অবস্থিত এবং একটি ১৫ ফুট(৪.৬ মিটার) উঁচু দেয়াল দ্বারা আবৃত। এছাড়াও দর্শনার্থীদের জন্য বাগানটি জুড়ে ৪৪টি শীতাতপ নিয়ন্ত্রিত তাঁবু নির্মাণ করা হয়েছে। তাঁবুগুলো সুদৃশ্য কার্পেট, ল্যাম্প, বিছানা, চেয়ার ও অন্যান্য আধুনিক সুবিধা সমন্বয়ে সজ্জ্বিত করা হয়েছে। এছাড়াও বাগানটিতে একটি ১৫০ বছরের পুরোনো প্যাভিলিয়ন নির্মিত রয়েছে।
পথনির্দেশনা
প্রাসাদ, হাভেলি এবং বাগানটি জয়পুর শহর হতে যথাক্রমে ৪২ কিলোমিটার(২৬ মাইল), ৬ কিলোমিটার(৩.৭ মাইল) এবং ৪৫ কিলোমিটার(২৮ মাইল) দূরে অবস্থিত। জয়পুর শহরটি দেশের অন্যান্য প্রধান প্রধান শহরের সাথে বাস, ট্রেন এবং বিমান সহযোগে চলাচলের ক্ষেত্রে অত্যাধুনিক সুবিধা প্রদান করে থাকে। স্থলপথে জয়পুর দিল্লী হতে ২৬০ কিলোমিটার(১৬০ মাইল) দূরে অবস্থিত। প্রাসাদে এন্ট্রি ফ্রি নয় এবং ২০১৫ সালের আগস্ট মাস হতে তা প্রতি দর্শনার্থীর জন্য ১০০০ ভারতীয় রূপি। এই এন্ট্রি ফি এর পরিবর্তে একজন দর্শনার্থী প্রাসাদ ঘুরে দেখার পাশাপাশি বাগানে অবস্থিত মানসম্মত রেঁস্তোরা হতে খাবার বা পানীয় পেতে পারেন। প্রাসাদের দর্শনীয় জিনিসগুলো হচ্ছে- লেডিস ওয়েটিং রূম, শীস মহল, দরবার হল এবং সুইমিং পুল। আপনি যদি আম্বার দুর্গ পরিদর্শন করে থাকেন, তবে আপনি হয়তো আরও সুন্দর শীস মহল ও দরবার হল দেখে থাকবেন। বাগানটি সুন্দর এবং একই সাথে এটি একটি রিসর্টও বটে।
আজ অউর কাল (১৯৬৩-এর চলচ্চিত্র)
আজ অউর কাল (आज और कल) হচ্ছে ১৯৬৩ সালে মুক্তিপ্রাপ্ত একটি হিন্দি চলচ্চিত্র। বসন্ত জোগলেকারের পরিচালনায় চলচ্চিত্রটিতে সুনীল দত্ত, নন্দা, তনুজা এবং অশোক কুমার অভিনয় করেছিলেন। চলচ্চিত্রটির 'মুঝে গালে সে লাগা লো' গানটি জনপ্রিয়তা পেয়েছিলো, গানটি আশা ভোঁসলে এবং মোহাম্মদ রফি গেয়েছিলেন।
আলবের্তো জিলার্দিনো
আলবের্তো জিলার্দিনো   (জন্ম: জুলাই ৫, ১৯৮২) একজন ইটালীয় ফুটবলার। তিনি এ সি মিলান ও ইটালি জাতীয় দলের একজন স্ট্রাইকার। তিনি ২০০৬ ফিফা বিশ্বকাপে ইটালীয় দলের সদস্য ছিলেন।
একজন দুর্দান্ত গোলদাতা, জিলার্দিনোকে প্রথম দিকের ক্যারিয়ারে তাকে ফিলিপ্পো ইনজাঘি সাথে তুলনা করা হয়, কারন তার অবস্থানগত বোধ এবং গোলের প্রতি দৃষ্টির কারণে। গিলার্ডিনো বর্তমানে দশম-কনিষ্ঠতম খেলোয়াড় হিসেবে সেরি এ-তে ১০০ গোল করার রেকর্ড গড়েছেন, যা তিনি ২৬ বছর এবং ১০৫ দিন বয়সে করেছিলেন।   ১৮৮ সেরি এ গোলের সাথে, গিলার্ডিনো বর্তমানে সেরি এ ইতিহাসে সর্বকালের সেরা ১০ গোলদাতার মধ্যে রয়েছেন। তার ট্রেডমার্ক গোল উদযাপনে তাকে হাঁটু গেড়ে একটি কাল্পনিক বেহালা বাজাতে দেখা যায়।
ইভাঞ্জেলিন লিলি
নিকোল ইভাঞ্জেলিন লিলি (জন্ম আগস্ট ৩, ১৯৭৯) একজন কানডীয় অভিনেত্রী। এবিসির অনুষ্ঠান লস্ট (২০০৪-১০)-এ কেট অস্টিন চরিত্রে অভিনয়ের মাধ্যমে তিনি খ্যাতি অর্জন করেন। আর এজন্য তিনি গোল্ডেন গ্লোব এ্যাওয়ার্ডের জন্য মনোনয়ন এবং স্ক্রিন অ্যাক্টর্স গিল্ড এ্যাওয়ার্ড অর্জন করেন। এছাড়াও তিনি দ্য হার্ট লকার (২০০৮)-এ কোনি জেমস, রিয়েল স্টিল (২০১১)-এ বেইলি ট্যালেট, দ্য হবিট (২০১৩ ও ২০১৪) চলচ্চিত্র ধারাবাহিকে টরিয়েল চরিত্রে অভিনয়ের জন্যও পরিচিত। তিনি আরও অ্যান্ট-ম্যান (২০১৫), অ্যান্ট-ম্যান অ্যান্ড দ্য ওয়াস্প (২০১৮) এবং অ্যাভেঞ্জার্স: এন্ডগেম (২০১৯) চলচ্চিত্রে হোপ ভ্যান ডাইন/ওয়াস্প চরিত্রে অভিনয় করেছেন।
প্রারম্ভিক জীবন
লিলি কানাডার আলবার্তার ফোর্ট স্যাসক্যাচোয়ানে ৩রা আগস্ট ১৯৭৯ সালে জন্মগ্রহণ করেন। তিনি ব্রিটিশ কলাম্বিয়ায় তার মায়ের সাথে বেড়ে ওঠেন। তার মা একজন উৎপাদন ব্যবস্থাপক এবং তার বাবা গার্হস্ত অর্থনীতির শিক্ষক। তার একজন বড় বোন ও একজন ছোট বোন আছেন।
লিলি ব্রিটিশ কলাম্বিয়ার অ্যাবটসফোর্ডের ডব্লিউ. জে. সেকেন্ডারি স্কুল থেকে পাশ করেছেন। সেখানে তিনি ফুটবল খেলতেন এবং ছাত্র সভার সহ-সভাপতি ছিলেন। কলেজে থাকাকালিন সময় তিনি পড়ার খরচ যোগানোর জন্য ওয়েট্রেস ও রয়্যাল এয়ারলাইনসে বিমানবালার কাজ করতেন। এছাড়াও তিনি বড় রিগ ট্রাকে তেল পাল্টানো ও গ্রিজের কাজ করতেন। তিনি খ্রীস্টান হিসেবে বেড়ে উঠেছেন। ১৮ বছর বয়সে তার ধর্ম তাকে ফিলিপাইন ভ্রমণে অনুপ্রানিত করেছিল। মানবাধিকার ও বৈশ্বিক উন্নয়নে আগ্রহের কারণে তিনি ইউনিভার্সিটি অব ব্রিটিশ কলাম্বিয়ায় আন্তর্জাতিক সম্পর্ক বিষয় নিয়ে পড়েন।
ইয়াং জি
ইয়াং জি (杨紫; জন্ম: ৬ নভেম্বর ১৯৯২) হচ্ছেন একজন চীনা অভিনেত্রী এবং গায়িকা। তিনি অ্যান্ডি ইয়াং নামেও পরিচিত। তিনি ২০১৪ সালে বেইজিং ফিল্ম একাডেমি (BFA) এর পারফর্মিং আর্ট স্কুল থেকে স্নাতক সম্পন্ন করেন। ২০১৬ সালে, সাউদার্ন মেট্রোপলিস ডেইলি ইয়াং জি -কে ৯০-এর দশকের পরবর্তী প্রজন্মের চার ড্যান অভিনেত্রী (৯০后四小花旦)-দের একজন হিসেবে নির্বাচিত করেন।
ইয়াং জি হোম উইথ কিডস (২০০৫), ব্যাটল অফ চ্যাংশা (২০১৪), ওড টু জয় (২০১৬), নোবেল অ্যাসপিরেশনস (২০১৬), ওড টু জয় ২ (২০১৭), অ্যাশেস অফ লাভ (২০১৮) এবং গো গো স্কুইড! (২০১৯) -এ অভিনয়ের জন্য বিখ্যাত। ইয়াং ২০১৭ সালে ফোর্বস চায়না সেলিব্রিটি ১০০ তালিকায় ৭৩তম, ২০১৯ সালে ২৪তম, ২০২০ সালে ১৩তম এবং ২০২১ সালে ৮ম স্থানে ছিলেন।
প্রাথমিক জীবন এবং শিক্ষা
ইয়াং জি ১৯৯২ সালের ৬ই নভেম্বর চীনের বেইজিংয়ের ফাংশান জেলায় জন্মগ্রহণ করেন। তার প্রকৃত নাম ইয়াং নিয়াও (杨旎奥)। তার বাবা ইয়াং ইউনফেই ছিলেন একজন অগ্নিনির্বাপক কর্মী এবং তার মা মা হাইয়ান ছিলেন একজন গৃহিণী। তার দেশপ্রেমিক বাবা "成功申奥(চেং গং শেন আও)" প্রবাদের "奥" (আও) শব্দটি বেছে নেন এবং তার নাম রাখেন ইয়াং নিয়াও।
অভিনয়ের প্রতি ভালোবাসার কারণে ছোটবেলা থেকেই তার বাবা-মা তাকে বিভিন্ন অডিশনে সঙ্গ দিতেন। ৬ বছর বয়সে রু চি চু শান -এ ঝৌ চিয়ং চরিত্রে তিনি প্রথম অভিনয় করেছিলেন। তিনি ফাংশান জেলার জিংচেং প্রাথমিক বিদ্যালয় এবং ডংচেং জেলার বেইজিং ৫৫ নং উচ্চ বিদ্যালয়ে পড়াশোনা করেছেন। ২০১০ সালে, তিনি বেইজিং ফিল্ম একাডেমিতে গৃহীত হন।
১৯৯৯-২০০৬: সূচনা
১৯৯৯ সালে, রু সি চু শান -এ ঝৌ চিয়ং চরিত্রে অভিনয়ের মাধ্যমে ইয়াং অভিনয় জগতে আত্মপ্রকাশ করেন। ২০০২ সালে, ইয়াং জিয়াওজুয়াং এপিক-এ একটি ছোট ভূমিকায় অভিনয় করেন। ২০০৪ সালের মে মাসে, শিশুতোষ চলচ্চিত্র গার্লস ডায়েরিতে প্রাথমিক বিদ্যালয়ের ছাত্রী রান ডংইয়াং এর চরিত্রে অভিনয়ের মাধ্যমে তার বড় পর্দায় অভিষেক ঘটে। এই চলচ্চিত্রে অভিনয়ের জন্য তিনি টংনিউ ফিল্ম অ্যাওয়ার্ডে সেরা শিশু অভিনেত্রীর পুরস্কারের জন্য মনোনয়ন লাভ করেন।
২০০৫ সালে, ইয়াং জি জনপ্রিয় মেনল্যান্ড চাইনিজ সিটকম হোম উইথ কিডস -এ জিয়া জুই চরিত্রে অভিনয় করে খ্যাতি অর্জন করেন। সিরিজটি চীনে প্রচারিত হওয়ার সময় রেটিংয়ে এক নম্বরে পৌঁছেছিল এবং ফ্লাইং অপ্সরাস অ্যাওয়ার্ডস এবং গোল্ডেন ঈগল অ্যাওয়ার্ডে শিশুদের জন্য আউটস্ট্যান্ডিং টেলিভিশন সিরিজ পুরস্কার জিতেছিল। তখন থেকে ইয়াং জি চীনে একটি পরিচিত নাম হয়ে ওঠে। মার্চ মাসে, তিনি ঐতিহাসিক কস্টিউম ড্রামা ইয়াং কাংক্সিতে বিং ইউ চরিত্রে অভিনয় করেন। ২০০৬ সালে, তিনি হোম উইথ কিডস এর সিক্যুয়াল হোম উইথ কিডস ২ জিয়া জুই এর ভূমিকায় পুনরায় অভিনয় করেন।
২০০৮-২০১৩: কিশোর ভূমিকায় রূপান্তর
২০০৮ সালের জুনে, ইয়াং জি হোম উইথ স্নো শিরোনামে তার প্রথম একক অ্যালবাম প্রকাশ করেন, যার নামকরণ হোম উইথ কিডস -এ তার চরিত্রের নাম অনুসারে করা হয়।
২০০৯ সালের জানুয়ারিতে, ইয়াং জি ইয়াং হংইংয়ের একই নামের শিশু সাহিত্য সিরিজ থেকে গৃহীত কমেডি অ্যানিমেশন সিরিজ মো'স মিসচিফ: টিচার্স পেটের জন্য মা জিয়াওটিয়াও চরিত্রের ভয়েস ডাব পরিবেশন করেন। জুলাই মাসে, ইয়াং যুব রোমান্স নাটক গার্ল রাশেস ফরওয়ার্ডে তার প্রথম প্রধান ভূমিকায় অভিনয় করেন। ২০১০ সালের জানুয়ারিতে, ইয়াং জি বয়'স ডায়েরি নাটকে অভিনয় করেন। একই বছরে, ইয়াং জি স্কুল অফ পারফর্মিং আর্টস, বেইজিং ফিল্ম একাডেমিতে ভর্তি হন।
২০১১ সালের ফেব্রুয়ারিতে, তিনি গেলিং ইয়ানের স্টেপমাদার উপন্যাস অবলম্বনে পারিবারিক নাটক লাভ কাম নকিং অন দ্য ডোরে অভিনয় করেন। একজন বিদ্রোহী কিশোরী হিসেবে তার ভূমিকা তাকে সফলভাবে একজন "শিশু তারকার" ছায়া থেকে সরে আসতে সাহায্য করে। ২০১২ সালের মে মাসে, ইয়াং জি অ্যাঞ্জেল হার্ট নাটকে একজন সহৃদয় নার্সের চরিত্রে অভিনয় করেন। আগস্ট মাসে, তিনি হরর মিস্ট্রি থ্রিলার ফিল্ম ইনসিসরেন্সে অভিনয় করেন, এবং ১৪তম গোল্ডেন ফিনিক্স অ্যাওয়ার্ডে সেরা নবাগত শিল্পীর পুরস্কার অর্জন করেন।
২০১৩ সালের ফেব্রুয়ারিতে, ইয়াং জি পিরিয়ড কমেডি ড্রামা কিং রুজে প্রধান ভূমিকায় অভিনয় করেন। এপ্রিল মাসে, তিনি পারিবারিক নাটক ড্যাড কাম হোমে অভিনয় করেন। আগস্ট মাসে, তিনি প্রশংসিত লেখক চিউং ইয়াওর লেখা রোমান্স নাটক ফ্লাওয়ারস ইন ফগ-এ অভিনয় করেন।
২০১৪-২০১৭: ক্রমবর্ধমান জনপ্রিয়তা এবং সাফল্য
২০১৪ সালের মার্চে, ইয়াং জি তার প্রথম যুদ্ধ নাটক ম্যাগনোলিয়া পুরস্কার বিজয়ী কং শেং পরিচালিত ব্যাটল অফ চ্যাংশাতে অভিনয় করেন। সিরিজটি দ্বিতীয় বিশ্বযুদ্ধের সময় ১৯৩৯ সালের চাংশার যুদ্ধের পটভূমিতে তৈরি করা হয়েছিল। ইয়াং জি ফিল্ড হাসপাতালের নার্স হু জিয়াংজিয়াং-এর ভূমিকায় অভিনয় করেছিলেন। সিরিজটি একটি সমালোচনামূলক সাফল্য ছিল এবং ২০১৪ সালের জুলাইয়ের মাঝামাঝি থেকে সিসিটিভি-৮ এ সম্প্রচারিত হওয়ার পর প্রধান স্ট্রিমিং ওয়েবসাইট ডউবান -এ ২০১৪ সালের সেরা নাটক হিসেবে নির্বাচিত হয়। মে মাসে, ইয়াং জি যুব অনুপ্রেরণামূলক রিয়েলিটি শো উই আর ইয়াং -এর দ্বিতীয় সিজনে নিয়মিত সদস্য হিসাবে যোগদান করেন। একই বছরের ২২ মে, তিনি বেইজিং ফিল্ম একাডেমি থেকে স্নাতক সম্পন্ন করেন।